Ego Guido dominus Tilecastri notum facio omnibus tam præsentibus quam futuris quod ego dedi et concessi Guillerma uxore mea laudante Deo et Domui Dei de Tilicastro quidquid habebam in magnis decimis Magnarum Ueronarum pro recompensatione cuiusdam peregrinationis quam dilecta mea mater Margareta domina subitem debuit ad sanctum Jacobum talimodo quod dicta Domus Dei tenetur ad preces effundere pro matre mea et pro me et uxore mea et heredibus meis quandiu in hoc seculo uixerimus et post decessum nostrum tenetur, si quidem anniuersaria nostra et patris mei et fratris mei et omnium prædecessorum nostrorum nunc et in perpetuum celebrare, tenetur etiam dicta Domus Dei asseruare quamdam lampadem unaquaque nocte et ad missas celebrandas et horas ardentem ante altare beati Hilarii de Magnis Veronis; scilicet de ista elemosina iam prerogata, et ut hoc firmum et ratum habeatur ex sigilli nostri munimine præsens scriptum sigillaui. Actum anno gratiæ millesimo ducentesimo uigesimo primo mense julii.